ભારતમાં અનાજની માંગની આવક સાપેક્ષતા લગભગ 0.6 અથવા તેથી વધુ અંદાજાય છે, જેનો અર્થ એ છે કે માથાદીઠ આવકની વૃદ્ધિનો 60% કે તેથી વધુ હિસ્સો અનાજ પાછળ ખર્ચાય છે, બીજી તરફ વિકસિત દેશોમાં અનાજની માંગની આવક સાપેક્ષતા 0.2 અને 0.3 જેટલી જણાઈ છે આમ, અનાજના ઉત્પાદનમાં જો પૂરતો વધારો થાય નહી, તો અનાજના ભાવો ઊંચા જશે જે અંતે અર્થતંત્રમાં ફુગાવાજન્ય પરિબળોને મજબૂત બનાવશે તથા અનાજનું ઘરેલું ઉત્પાદન જો ઓછું હશે  તો વિદેશોમાંથી અનાજની આયાત કરવાની ફરજ પડશે.